CELEX: 32015D0334
Language: el
Date: 2015-03-02 00:00:00
Title: Απόφαση (ΕΕ) 2015/334 του Συμβουλίου, της 2ας Μαρτίου 2015 , για την τροποποίηση της εσωτερικής συμφωνίας μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, που συνήλθαν στο πλαίσιο του Συμβουλίου, για τη χρηματοδότηση της βοήθειας της Ευρωπαϊκής Ένωσης από το πολυετές δημοσιονομικό πλαίσιο, για την περίοδο 2014-2020, βάσει της συμφωνίας εταιρικής σχέσης ΑΚΕ-ΕΚ, καθώς και για τη χορήγηση χρηματοδοτικής ενίσχυσης στις Υπερπόντιες Χώρες και Εδάφη για τις οποίες ισχύουν οι διατάξεις του τέταρτου μέρους της Συνθήκης για τη λειτουργία της Ευρωπαϊκής Ένωσης

3.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 58/75
            
         ΑΠΌΦΑΣΗ (ΕΕ) 2015/334 ΤΟΥ ΣΥΜΒΟΥΛΊΟΥ
   της 2ας Μαρτίου 2015
   για την τροποποίηση της εσωτερικής συμφωνίας μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, που συνήλθαν στο πλαίσιο του Συμβουλίου, για τη χρηματοδότηση της βοήθειας της Ευρωπαϊκής Ένωσης από το πολυετές δημοσιονομικό πλαίσιο, για την περίοδο 2014-2020, βάσει της συμφωνίας εταιρικής σχέσης ΑΚΕ-ΕΚ, καθώς και για τη χορήγηση χρηματοδοτικής ενίσχυσης στις Υπερπόντιες Χώρες και Εδάφη για τις οποίες ισχύουν οι διατάξεις του τέταρτου μέρους της Συνθήκης για τη λειτουργία της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη συμφωνία εταιρικής σχέσης μεταξύ των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, που υπεγράφη στο Κοτονού στις 23 Ιουνίου 2000,
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, που συνήλθαν στο πλαίσιο του Συμβουλίου, σχετικά με τη χρηματοδότηση της βοήθειας της Ευρωπαϊκής Ένωσης βάσει του πολυετούς δημοσιονομικού πλαισίου για την περίοδο 2014 έως 2020, σύμφωνα με τη συμφωνία του Κοτονού, και σχετικά με την κατανομή της χρηματοδοτικής βοήθειας για τις υπερπόντιες χώρες και εδάφη στην οποία εφαρμόζεται το τέταρτο μέρος της Συνθήκης για τη λειτουργία της Ευρωπαϊκής Ένωσης, (εφεξής «εσωτερική συμφωνία») (1), και ιδίως το άρθρο 1 παράγραφος 7 και το άρθρο 8 παράγραφος 4,
   Έχοντας υπόψη την πράξη προσχώρησης της Κροατίας, και ιδίως την κοινή δήλωση Γ σχετικά με το Ευρωπαϊκό Ταμείο Ανάπτυξης,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Σύμφωνα με την κοινή δήλωση Γ που επισυνάπτεται στην πράξη προσχώρησης της Κροατίας, η Κροατία θα προσχωρήσει στο Ευρωπαϊκό Ταμείο Ανάπτυξης από την έναρξη ισχύος του νέου πολυετούς δημοσιονομικού πλαισίου συνεργασίας, μετά την προσχώρησή της στην Ένωση και θα συμβάλει σε αυτό από την 1η Ιανουαρίου του δεύτερου ημερολογιακού έτους μετά την ημερομηνία προσχώρησης.
            
         
               (2)
            
            
               Η Δημοκρατία της Κροατίας προσχώρησε στην Ευρωπαϊκή Ένωση την 1η Ιουλίου 2013,
            
         
               (3)
            
            
               Σύμφωνα με το άρθρο 1 παράγραφος 7 της εσωτερικής συμφωνίας, η κατανομή των συνεισφορών που αναφέρονται στην παράγραφο 2 στοιχείο α) του εν λόγω άρθρου, οι οποίες προς το παρόν είναι απλώς εκτιμώμενα ποσά για την Κροατία, πρέπει να τροποποιηθεί με απόφαση του Συμβουλίου σε περίπτωση προσχώρησης νέου κράτους στην ΕΕ.
            
         
               (4)
            
            
               Σύμφωνα με το άρθρο 8 παράγραφος 4 της εσωτερικής συμφωνίας, η στάθμιση που προβλέπεται στην παράγραφο 2 του εν λόγω άρθρου, η οποία προς το παρόν είναι απλώς εκτιμώμενες ψήφοι για την Κροατία, και η ενισχυμένη πλειοψηφία που αναφέρεται στο άρθρο 8 παράγραφος 3 της εσωτερικής συμφωνίας, πρέπει να τροποποιηθούν με απόφαση του Συμβουλίου σε περίπτωση προσχώρησης νέου κράτους στην ΕΕ.
            
         
               (5)
            
            
               Η συνεισφορά και η στάθμιση θα πρέπει να επιβεβαιωθούν,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα επιβεβαιώνονται η κλίμακα συνεισφοράς και η συνεισφορά της Κροατίας στο ενδέκατο Ευρωπαϊκό Ταμείο Ανάπτυξης, όπως καθορίζονται στο άρθρο 1 παράγραφος 2 στοιχείο α) της εσωτερικής συμφωνίας καθώς και η στάθμισή της στην επιτροπή του Ευρωπαϊκού Ταμείου Ανάπτυξης, όπως καθορίζονται στο άρθρο 8 παράγραφος 2 της εσωτερικής συμφωνίας.
   Άρθρο 2
   Η εσωτερική συμφωνία τροποποιείται ως εξής:
   
               1)
            
            
               Στον πίνακα του άρθρου 1 παράγραφος 2 στοιχείο α, στη σειρά που αφορά την Κροατία, οι παρενθέσεις και ο αστερίσκος στη λέξη «Κροατία» καθώς και η υποσημείωση «(*) Εκτιμώμενο ποσό» στο κάτω μέρος του πίνακα, διαγράφονται.
            
         
               2)
            
            
               Στο άρθρο 8 παράγραφος 2, στον πίνακα, διαγράφονται τα ακόλουθα:
               
                           α)
                        
                        
                           οι παρενθέσεις και ο αστερίσκος μετά τη λέξη «Κροατία» και οι αγκύλες στη δεύτερη στήλη, στην ίδια σειρά·
                        
                     
                           β)
                        
                        
                           η υποσημείωση «(*) Εκτιμώμενοι ψήφοι»·
                        
                     
                           γ)
                        
                        
                           η σειρά «Σύνολο των 27 κρατών της ΕΕ», «998»·
                        
                     
                           δ)
                        
                        
                           οι παρενθέσεις και ο αστερίσκος καθώς και οι αγκύλες στη σειρά «Σύνολο των 27 κρατών της ΕΕ»«[1 000]».
                        
                     
         
               3)
            
            
               Στο άρθρο 8, η παράγραφος 3 αντικαθίσταται από το ακόλουθο κείμενο:
               «3.   Η επιτροπή ΕΤΑ αποφασίζει με ειδική πλειοψηφία 721 ψήφων από τις 1 000, που αντιστοιχούν στην ευνοϊκή ψήφο τουλάχιστον 15 κρατών μελών. Η μειοψηφία αρνησικυρίας διαμορφώνεται με 280 ψήφους.».
         Άρθρο 3
   Η παρούσα απόφαση αρχίζει να ισχύει από την επόμενη ημέρα της έκδοσής της.
   
      Βρυξέλλες, 2 Μαρτίου 2015.
      
         
            Για το Συμβούλιο
         
         
            Η Πρόεδρος
         
         D. REIZNIECE-OZOLA
      
   
   
      (1)  ΕΕ L 210 της 6.8.2013, σ. 1.